cyanic-selkie/wikianc huggingface dataset:
อะวีชี
เสียชีวิต
ในวันที่ 20 เมษายน พ.ศ. 2561 อะวีชีถูกพบเสียชีวิตอยู่ในรถ โดยสำนักข่าว TMZ รายงานภายหลังว่าอะวิชีเสียชีวิตจากภาวะเสียเลือด ด้านครอบครัวอะวีชีไม่ได้ชี้แจงอย่างชัดเจนว่าเป็นการฆ่าตัวตาย ต่อมาวันที่ 26 เมษายน พ.ศ. 2561 ครอบครัวของอะวีชีได้เผยแพร่จดหมายที่มีข้อความ:
"ทิมลูกรักของเราเป็นผู้แสวงหา เป็นผู้มีจิตวิญญาณศิลปินอันเปราะบาง ที่ค้นหาคำตอบในการมีตัวตนอยู่
เป็นผู้รักความสมบูรณ์แบบที่ทุ่มเทให้กับงานมาก ๆ ผู้เดินทางและทำงานหนักมากเสียจนทำให้เกิดความเครียดระดับรุนแรง ตอนที่เขาหยุดทัวร์คอนเสิร์ต เขาอยากจะหาความสมดุลในชีวิต ระหว่างความสุขและสิ่งที่เขารักที่สุด หรือก็คือเสียงดนตรีนั่นเอง เขาดิ้นรนในเรื่องความคิดเกี่ยวกับความหมาย ชีวิต และความสุขมาสักพักแล้วและเขาก็ทนต่อไปไม่ไหว เขาอยากจะพบความสงบเสียที ทิมไม่ได้เกิดมาเพื่อเป็นเครื่องจักรให้อุตสาหกรรมนี้ ซึ่งเขาพบว่าตัวเองกลายเป็นแบบนั้นไปเสียแล้ว เขาเป็นผู้ชายอ่อนไหวที่รักแฟนเพลงของเขามาก แต่พยายามหลีกเลี่ยงสปอตไลต์มาตลอด ทิม ลูกจะเป็นที่รักเสมอไป และจะมีแต่คนคิดถึงด้วยความเศร้าโศก
ตัวตนของลูก และเพลงของลูก จะทำให้ความทรงจำของลูกคงอยู่ต่อไปนะ"
อ้างอิง
1989 2018
แบล็กวัลคัน
แบล็กวัลคัน (Black Vulcan) เป็นตัวละครซูเปอร์ฮีโรชาวแอฟริกา-อเมริกันในดีซีคอมิกส์จากการ์ตูนเรื่องซูเปอร์เฟรนส์ สร้างสรรค์โดย Hanna-Barbera และให้เสียงโดย Buster Jones มีความสามารถในการใช้ไฟฟ้าเป็นหลัก
ตำบลหินตั้ง (อำเภอบ้านไผ่)
หินตั้ง เป็นตำบลหนึ่งในอำเภอบ้านไผ่ จังหวัดขอนแก่น สภาพพื้นที่เป็นที่ลุ่มเป็นแอ่งน้ำ ดินเป็นดินร่วน ตั้งอยู่ทางทิศตะวันออกของอำเภอบ้านไผ่
ประวัติ
หินตั้งเดิมเป็นเพียงหมู่บ้านเล็ก ๆ ในเขตปกครองตำบลบ้านลาน เมื่อวันที่ 19 มีนาคม พ.ศ. 2524 ทางราชการได้แบ่งท้องที่ตำบลบ้านลานออกมาเพื่อจัดตั้งตำบลใหม่ ใช้ชื่อว่า ตำบลหินตั้ง เนื่องจากพื้นที่บริเวณตำบลบ้านลานกว้างขวางมาก มีความลำบากในการบริหารการปกครอง เหตุที่เลือกบ้านหินตั้งเป็นที่ตั้งและชื่อของตำบล เพราะเป็นหมู่บ้านขนาดใหญ่ตั้งอยู่จุดกึ่งกลาง
ที่ตั้งและอาณาเขต
ตำบลหินตั้งตั้งอยู่ทางทิศตะวันออกของอำเภอ มีอาณาเขตติดต่อกับเขตการปกครองข้างเคียงดังต่อไปนี้
การแบ่งเขตการปกครอง
ตำบลหินตั้งแบ่งเขตการปกครองออกเป็น 12 หมู่บ้าน ดังนี้
กาบริเอล มิลิโต
กาเบรียล อาเลคันโดร มีลีโต (Gabriel Alejandro Milito) เกิดเมื่อวันที่ 7 กันยายน ค.ศ. 1980 เป็นนักฟุตบอลชาวอาร์เจนตินา เล่นอยู่กับสโมสรฟุตบอลบาร์เซโลนาในลาลิกา ในตำแหน่งกองหลังตัวกลาง เขาร่วมเล่นในสโมสรอาชีพส่วนใหญ่ในสเปน และยังเล่นให้กับฟุตบอลทีมชาติอาร์เจนตินา ใน 3 การแข่งขันใหญ่ อย่างเช่น ในฟุตบอลโลก 2006
19 เมษายน
วันที่ 19 เมษายน เป็นวันที่ 109 ของปี (วันที่ 110 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 256 วันในปีนั้น
วันถึงแก่กรรม
• พ.ศ. 2564 (ค.ศ. 2021) - วอลเตอร์ มอนเดล นักการเมืองชาวอเมริกัน (เกิด 5 มกราคม พ.ศ. 2471)
• พ.ศ. 2565 (ค.ศ. 2022) - คาเนะ ทานากะ อภิศตวรรษิกชนชาวญี่ปุ่น (เกิด 2 มกราคม พ.ศ. 2446)
• พ.ศ.2566 (ค.ศ. 2023) - มุน บิน นักร้อง นักแสดง นายแบบชาวเกาหลีใต้ ( เกิด 26 มกราคม พ.ศ.2541)
สมาคมฟุตบอลสาธารณรัฐประชาธิปไตยประชาชนเกาหลี
สมาคมฟุตบอลสาธารณรัฐประชาธิปไตยประชาชนเกาหลี (, Democratic People's Republic of Korea Football Association หรือ DPR Korea Football Association, หรือ PRKFA) เป็นหน่วยงานที่กำกับดูแลฟุตบอลทีมชาติเกาหลีเหนือ และมีหน้นที่รับผิดชอบดูแลการแข่งขันฟุตบอลลีกในประเทศประเทศเกาหลีเหนือ มีสำนักงานใหญ่ตั้งอยู่ที่เปียงยาง ก่อตั้งเมื่อ ค.ศ. 1945 เป็นสมาชิกของสหพันธ์ฟุตบอลระหว่างประเทศ (ฟีฟ่า) ในเดือนมิถุนายน ค.ศ. 1958 และสมาชิกของสมาพันธ์ฟุตบอลเอเชีย (เอเอฟซี) ในเดือนกันยายน ค.ศ. 1974
จัตุรัสบาร์เบรินี
จัตุรัสได้ชื่อปัจจุบันนี้เมื่อปี พ.ศ. 2168 ตามชื่อของพระราชวังบาร์เบรินีที่ตั้งอยู่ใกล้เคียง จุดเด่นหนึ่งของจัตุรัสนี้คือ น้ำพุไตรตัน และยังมีน้ำพุอีกแห่งหนึ่งคือ Fontana delle Api (ผลงานของจานลอเรนโซ เบร์นินี ดำเนินการสร้างตั้งแต่ พ.ศ. 2170-2172) ตั้งอยู่ใกล้กันที่ Via Vittorio Veneto
ในระหว่างปี พ.ศ. 2175-2365 เคยมีเสาโอเบลิสค์ตั้งอยู่ที่จัตุรัสนี้ แต่ปัจจุบันถูกย้ายไปที่ Villa Medici
ปัจจุบันนี้ จัตุรัสแห่งนี้เป็นทางแยกสัญจรรถยนต์ที่สำคัญ และมีสถานีรถไฟ (Barberini - Fontana di Trevi) บนทางรถไฟสาย A ของ Rome Metro มาตั้งแต่ปี พ.ศ. 2523
พระเจ้าชาร์ลที่ 3 แห่งฝรั่งเศส
พระเจ้าชาร์ลที่ 3 เป็นพระโอรสในพระเจ้าหลุยส์ที่ 2 แห่งฝรั่งเศสและอาเดลาอีดแห่งปารีส พระมเหสีองค์ที่สองของพระองค์ พระองค์ทรงประกาศอ้างสิทธิในราชบัลลังก์ฝรั่งเศสตั้งแต่ที่โอโด เคานต์แห่งปารีสขึ้นครองราชย์ แต่พระองค์ได้ปกครองฝรั่งเศสจริงๆ หลังจากที่โอโดสิ้นพระชนม์
ชีวิตช่วงแรก
ชาร์ลเป็นพระโอรสคนที่สามที่ประสูติหลังการสิ้นพระชนม์ของพระเจ้าหลุยส์ผู้ติดอ่าง โดยประสูติจากพระมเหสีคนที่สอง อาเดเลดแห่งปารีส ในวัยเด็กชาร์ลถูกขัดขวางไม่ให้ขึ้นเป็นกษัตริย์ในปี ค.ศ. 884 เมื่อพระเชษฐาต่างมารดา พระเจ้าแกร์โลม็อง สิ้นพระชนม์ กลุ่มขุนนางแฟรงก์กลับขอให้ลูกพี่ลูกน้องของพระองค์ จักรพรรดิชาร์ลผู้ตัวอ้วน ขึ้นปกครองแทน จักรพรรดิชาร์ลผู้ตัวอ้วนไม่ใช่กษัตริย์ที่ดี พระองค์จึงถูกถอดออกจากตำแหน่งในเดือนพฤศจิกายน ค.ศ. 887 ทรงสิ้นพระชนม์หลังจากนั้นไม่นานในเดือนมกราคม ค.ศ. 888 เหล่าขุนนางเลือกโอโด วีรบุรุษในการปิดล้อมปารีส เป็นกษัตริย์ ชาร์ลถูกส่งไปอยู่ในการคุ้มครองของรานูล์ฟที่ 2 แห่งอากีแตนที่ยึดเอาพระราชตำแหน่งมาใช้เสียเองจนกระทั่งทำสนธิสัญญาสันติภาพกับโอโด
กษัตริย์แห่งอาณาจักรแฟรงก์ตะวันตก
ในปี ค.ศ. 893 ขุนนางกลุ่มหนึ่งที่อยู่ฝ่ายตรงข้ามกับโอโดสวมมงกุฎให้ชาร์ล พระองค์ได้รับการสวมมงกุฎที่อาสนวิหารแร็งส์ แต่ไม่ได้รับการยอมรับเป็นกษัตริย์อย่างเต็มรูปแบบจนกระทั่งโอโดสิ้นพระชนม์ในปี ค.ศ. 898
โรงเรียนบ้านหาดเสือเต้น
โรงเรียนบ้านหาดเสือเต้น เดิมชื่อว่า "โรงเรียนบ้านงิ้วงาม 2" เปิดทำการเรียนการสอนครั้งแรกในปี พ.ศ. 2496 โดยอาศัยศาลาการเปรียญวัดหาดเสือเต้นเป็นสถานที่เรียน (ได้อาศัยเรียนอยู่ที่วัดหาดเสือเต้นจนถึง พ.ศ. 2512 จึงย้ายมายังที่ตั้งปัจจุบัน)
พระเจ้าชาร์ลที่ 3 แห่งฝรั่งเศส
กษัตริย์แห่งอาณาจักรแฟรงก์ตะวันตก
ในปี ค.ศ. 911 กลุ่มชาวไวกิงนำโดยรอลโลปิดล้อมปารีสและชาร์ตร์ส์ หลังได้ชัยชนะใกล้กับชาร์ตร์ส์ในวันที่ 26 สิงหาคม ชาร์ลตัดสินใจเจรจากับรอลโล การพูดคุยนำโดยเอียเว อาร์ชบิชอปแห่งแร็งส์ ส่งผลให้เกิดสนธิสัญญาแซ็งต์-แคลร์-ซูร์-เอปต์ที่มอบดินแดนทั้งหมดที่อยู่ระหว่างแม่น้ำเอปต์กับทะเลให้รอลโลกับคนของรอลโล และยังมอบบริตทานีไว้ให้ "ใช้ทำมาหากิน" ซึ่งในตอนนั้นบริตทานีเป็นดินแดนเอกราชที่ฝรั่งเศสไม่สามารถพิชิตได้ แลกกับการให้รอลโลสัญญาว่าจะจงรักภักดีต่อกษัตริย์และให้ความช่วยเหลือทางทหารในยามที่จำเป็น รอลโลยังยอมรับการทำพิธีศีลล้างบาปและแต่งงานกับจิเซลา พระธิดาของกษัตริย์ อาณาเขตที่มอบให้รอลโลนั้นใกล้เคียงกับอาณาเขตของนอร์ม็องดีบน ซึ่งจะเติบโตกลายเป็นนอร์ม็องดีภายใต้การปกครองของลูกหลานของรอลโล
โรงเรียนบ้านหาดเสือเต้น
ปัจจุบันโรงเรียนบ้านหาดเสือเต้นเปิดทำการเรียนการสอนเป็น 3 ระดับชั้น คือระดับก่อนประถมศึกษา ระดับประถมศึกษา และระดับมัธยมศึกษาตอนต้น มีนายอุดม รัตนสังข์ ดำรงตำแหน่ง ผู้อำนวยการโรงเรียนบ้านหาดเสือเต้นคนปัจจุบัน
ประวัติ
โรงเรียนบ้านหาดเสือเต้น ก่อตั้งขึ้นเมื่อวันที่ 16 พฤษภาคม พ.ศ. 2496 โดยมีผู้ใหญ่มี อินยา เป็นหัวหน้าขอแยกนักเรียนจากโรงเรียนบ้านงิ้วงามมาเพื่อขอจัดตั้งเป็นโรงเรียนสาขาของโรงเรียนบ้านงิ้วงาม โดยให้ชื่อว่า โรงเรียนบ้านงิ้วงาม ๒ โดยอาศัยศาลาการเปรียญวัดหาดเสือเต้นเป็นสถานที่เรียน ต่อมาในปี พ.ศ. 2512 ได้รับงบประมาณในการสร้างอาคารเรียนหลังใหม่จากองค์การบริหารส่วนจังหวัดอุตรดิตถ์ ให้สร้างอาคารเรียนถาวรแบบ ป.๑ ฉ. ใต้ถุนต่ำ 3 ห้องเรียน ในวงเงิน 75,000 บาท โดยสร้างในพื้นที่ ๆ กรรมการศึกษาโรงเรียนมอบให้ จำนวน 27 ไร่ 2 งาน 50 ตารางวา ห่างจากศาลาการเปรียญวัดหาดเสือเต้น ประมาณ 500 เมตร
พระเจ้าชาร์ลที่ 3 แห่งฝรั่งเศส
กษัตริย์แห่งอาณาจักรแฟรงก์ตะวันตก
ในปี ค.ศ. 911 เช่นกันที่พระเจ้าหลุยส์ผู้ยังเด็ก กษัตริย์แห่งเยอรมนี สิ้นพระชนม์ ขุนนางของโลธาริงเกียให้ชาร์ลเป็นกษัตริย์คนใหม่ของตนแม้ว่าบางส่วนจะเลือกคอนรัดแห่งฟรานโกเนียเป็นกษัตริย์ ชาร์ลพยายามเอาชนะใจคนกลุ่มนั้นอยู่หลายปี ในเดือนเมษายน ค.ศ. 907 พระองค์แต่งงานกับหญิงชนชั้นสูงชาวโลธาริงเกียนชื่อ เฟรเดรุน ทั้งยังปกป้องโลธาริงเกียจากการโจมตีของคอนรัด กษัตริย์ของชาวเยอรมัน สองครั้ง พระราชินีเฟรเดรุนสิ้นพระชนม์ในวันที่ 10 กุมภาพันธ์ ค.ศ. 917 โดยมีพระธิดาหกคนและไม่มีพระโอรส พระเจ้าชาร์ลจึงยังไม่มีทายาท ในวันที่ 7 ตุลาคม ค.ศ. 919 ชาร์ลแต่งงานใหม่กับอีดจิฟูแห่งเวสเซ็กซ์ (อังกฤษ) พระธิดาของพระเจ้าเอ็ดเวิร์ดผู้อาวุโส กษัตริย์แห่งอังกฤษ พระองค์มีพระโอรสให้ชาร์ลหนึ่งคน คือ อนาคตพระเจ้าหลุยส์ที่ 4 แห่งฝรั่งเศส
โรงเรียนบ้านหาดเสือเต้น
ประวัติ
วันที่ 1 มกราคม พ.ศ. 2499 ทางราชการได้อนุมัติให้แยกจากโรงเรียนบ้านงิ้วงามมาจัดตั้งเป็นเอกเทศ ให้ชื่อตามนามหมู่บ้านว่า โรงเรียนบ้านหาดเสือเต้น
ประวัติการสร้างอาคารเรียน
พระพุทธรูปประจำโรงเรียนบ้านหาดเสือเต้น
พระพุทธรูปประจำโรงเรียนบ้านหาดเสือเต้น เป็นพระพุทธรูปนั่งปางมารวิชัย หน้าตักเก้านิ้ว มีพุทธลักษณะสมัยสุโขทัยตอนปลายหล่อในสมัยรัชกาลปัจจุบันด้วยโลหะทองเหลืองผิวบริสุทธิ์ ปลายองคุลีเสมอกันทุกองค์ ชายสังฆาฏิเป็นง่ามเขี้ยวตะขาบจรดพระนาภี ตามแบบอย่างพระพุทธรูปสมัยสุโขทัย องค์พระประดิษฐานอยู่ภายในมณฑปพระพุทธรูปประธานประจำโรงเรียนใกล้กับเสาธงชาติด้านหน้าอาคารราชพฤกษ์โรงเรียนบ้านหาดเสือเต้น เป็นสัญลักษณ์ทางพระพุทธศาสนาประจำโรงเรียนที่สำคัญประการหนึ่ง องค์พระเป็นประธานสำหรับประกอบพิธีบูชาพระรัตนตรัยก่อนเข้าห้องเรียนของนักเรียนประจำวันทุกวัน พระพุทธรูปองค์นี้ได้รับการถวายพระนามว่า "พระพุทธอนันตปัญญามหาศิริธรรโมภาส" พระนามพระพุทธรูปเป็นมงคลนามสื่อความหมายถึง "พระพุทธเจ้าผู้ทรงเปล่งซึ่งพระประทีปแห่งธรรมคือความเป็นมหามิ่งมงคลอันเกิดจากการเป็นผู้ทรงกอรปไปด้วยพระปัญญาคุณอันไม่มีที่สิ้นสุด"
พระเจ้าชาร์ลที่ 3 แห่งฝรั่งเศส
การปฏิวัติของขุนนาง
สุดท้ายขุนนางก็ยึดอำนาจชาร์ลในปี ค.ศ. 920 พวกขุนนางเบื่อหน่ายการเมืองการปกครองและความโปรดปรานเคานต์ฮากาโนของชาร์ล แต่หลังการเจรจาข้อตกลงโดยอาร์ชบิชอปแอร์วิอุสแห่งแร็งส์ กษัตริย์ได้รับการปล่อยตัว ในปี ค.ศ. 922 กลุ่มขุนนางแฟรงก์ก่อปฏิวัติอีกครั้งนำโดยรอแบต์แห่งนูสเตรีย พระอนุชาของพระเจ้าโอโด กลุ่มกบฏเลือกรอแบต์เป็นกษัตริย์ ชาร์ลต้องหนีไปโลธาริงเกีย ในวันที่ 22 กรกฎาคม ค.ศ. 922 ชาร์ลเสียผู้สนับสนุนที่ภักดีที่สุด แอร์เวอุสแห่งแร็งส์ ไป ชาร์ลกลับมาพร้อมกับกองทัพนอร์มันในปี ค.ศ. 923 แต่ต่อมาพ่ายแพ้ในวันที่ 15 มิถุนายน ใกล้กับซวยส์ซงส์ รอแบต์สิ้นพระชนม์ในสนามรบ ชาร์ลถูกจับกุมตัวและจองจำในปราสาทที่เปโรนภายใต้การเฝ้าดูของแอร์แบต์ที่ 2 แห่งแวร์ม็องดัวส์ พระมเหสีชาวอังกฤษของชาร์ล อีดจิฟู กับพระโอรส หลุยส์ หนีไปอังกฤษ บุตรเขยของรอแบต์ รูดอล์ฟแห่งเบอร์กันดี ได้รับเลือกให้สืบทอดตำแหน่งต่อจากพระองค์ ในปี ค.ศ. 925 โลธาริงเกียกลายเป็นส่วนหนึ่งของราชอาณาจักรเยอรมนี ชาร์ลสิ้นพระชนม์ในวันที่ 7 ตุลาคม ค.ศ. 929 และถูกฝังใกล้ กับวิหารแซ็งต์-เฟอร์ซี พระโอรสคนเดียวของพระองค์ที่มีกับอีดจิฟูต่อมาจะได้รับการสวมมงกุฎในปี ค.ศ. 936 เป็นพระเจ้าหลุยส์ที่ 4 แห่งฝรั่งเศส
สปลิท
สปลิท (Split, the Split) เป็นศิลปินดูโอค่ายกามิกาเซ่ ในสังกัดอาร์เอส เป็นดูโอชายวงแรกของค่าย เคยcover เพลงก่อนเข้าวงการ โดย สปลิทเคยอยู่วง "The Split" ซึ่งรวมกับเพื่อนในโรงเรียน โดย นิวเป็นมือกลอง ส่วนโซ่เป็นมือกีตาร์ แล้วแยกมาเป็นคู่หูดูโอโดยในนาม “สปลิท” โดยได้เริ่มเข้าสู่วงการจากการที่ทางทีมงานของค่ายกามิกาเซ่ไปพบคลิปวิดีโอที่ทั้ง 2 คน cover เพลง ของ ศิลปินที่มีชือเสียงต่างๆและโพสต์ไว้ใน Youtube Channel ที่มีชื่อว่าTHE SPLIT channel ทีมงาน Casting ของกามิกาเซ่จึงสนใจในความสามารถด้านการร้อง,การนำเสนอและความสามารถทางดนตรีของ สปลิทและจึงได้ติดต่อให้สปลิทมาออดิชั่นและได้รับเข้าสู่สังกัดกามิกาเซ่เพื่อรับการฝึกฝนทักษะการร้องเพิ่มเติมเป็นเวลา 1 ปี โดยสปลิทได้ได้เปิดตัวในนาม “เดโม โพรเจกต์”  โดยร่วมกับเพื่อนสาวอีก 2 คนคือ อริศรา โรเซ็นดาห์ล (แครอล) และ อริสรา บัวปรางค์ (ฟ้า) ในซิงเกิล"วัยรุ่นครั้งเดียว" และ วันนี้สปลิทได้มีซิงเกิลเป็นของตัวเองแล้วในชื่อเพลงว่า “เพลงของเธอ” ซึ่งเป็นเพลงแนว Acoustic Pop ฟังสบาย โดยผู้อยู่เบื้องหลังเพลงนี้คือ แหลม - ทเวนตีไฟฟ์อาวส์  และ ฟั่น-โกมล บุญเพียรผล ปัจจุบันอยู่ค่าย Garden Music สังกัดอาร์เอส
พระเจ้าชาร์ลที่ 3 แห่งฝรั่งเศส
ครอบครัว
ชาร์ลแต่งงานครั้งแรกในเดือนพฤษภาคม ค.ศ. 907 กับเฟรเดรุน พระธิดาของดีทริช เคานต์ในฮามาแลนด์ ทั้งคู่มีพระธิดาด้วยกันหกคน คือ
โรงเรียนบ้านหาดเสือเต้น
ตราสัญลักษณ์โรงเรียนบ้านหาดเสือเต้น
ตราสัญลักษณ์โรงเรียนบ้านหาดเสือเต้น เป็นรูปวงรี ภายในมีข้อความ สตม แสดงอักษรย่อของโรงเรียน ส, ต หมายถึงบ้านหาดเสือเต้น และ ม หมายถึง เมือง อักษรทั้งสามย้อมสีน้ำเงินและสีแสด อันเป็นสีประจำโรงเรียน ด้านล่างอักษรกรอบในมีช่อชัยพฤกษ์ หมายถึงปัญญา แถบรอบนอกด้านบนเป็นชื่อโรงเรียน ด้านล่างเป็นพุทธภาษิตภาษาบาลีคำขวัญประจำโรงเรียนอันมีที่มาจากพระไตรปิฎก ขุททกนิกาย ธรรมบท, มัชฌิมนิกาย มูลปัณณาสก์ และขุททกนิกาย เถรคาถา ว่า "อตฺตานํ ทมยนฺติ ปณฺฑิตา" แปลว่า บัณฑิตย่อมฝึกตน
คำขวัญโรงเรียนบ้านหาดเสือเต้น
คำขวัญโรงเรียนบ้านหาดเสือเต้น เป็นพระพุทธศาสนสุภาษิตภาษาบาลีอันมีที่มาจากพระไตรปิฎก ขุททกนิกาย ธรรมบท, มัชฌิมนิกาย มูลปัณณาสก์ และขุททกนิกาย เถรคาถา ว่า
พระเจ้าชาร์ลที่ 3 แห่งฝรั่งเศส
ครอบครัว
ในปี ค.ศ. 919 ชาร์ลแต่งงานครั้งที่สองกับอีดจิฟูแห่งเวสเซ็กซ์ ทั้งคู่มีพระโอรสธิดาด้วยกัน คือ
ชาร์ลยังมีบุตรนอกกฎหมายอีกหลายคน ได้แก่
โรงเรียนบ้านหาดเสือเต้น
คำขวัญโรงเรียนบ้านหาดเสือเต้น
หมายถึงนักเรียนโรงเรียนบ้านหาดเสือเต้น เข้ามาศึกษาเพื่อฝึกหัดตนทั้งกายและใจให้กลายเป็นผู้ที่เรียกว่าบัณฑิตที่แท้จริง คือเป็นผู้มีความรู้วิชาการควบคู่กับคุณธรรมในจิตใจ เป็นคนดีของสังคมได้ในอนาคต
เพลงประจำโรงเรียน
ปัจจุบัน เพลงประจำโรงเรียนบ้านหาดเสือเต้น คือเพลง มาร์ชหาดเสือเต้น เป็นบทเพลงประจำโรงเรียนแห่งนี้ โดยมีทำนองแบบเพลงมาร์ช และเนื้อหากล่าวถึงความหมายของสีประจำโรงเรียนและความสามัคคี
อาณาบริเวณของสถานศึกษา
โรงเรียนบ้านหาดเสือเต้น ตั้งอยู่หมู่ที่ 6 ตำบลคุ้งตะเภา อำเภอเมือง จังหวัดอุตรดิตถ์ รหัสโรงเรียน 690013 ตัวโรงเรียนตั้งอยู่ทางฝั่งตะวันออกของแม่น้ำน่าน ห่างจากสำนักงานเขตพื้นที่การศึกษาอุตรดิตถ์เขต 1 เป็นระยะทาง 18 กิโลเมตร ห่างจากศาลากลางจังหวัดอุตรดิตถ์ ประมาณ 20 กิโลเมตร โรงเรียนบ้านหาดเสือเต้น ตั้งอยู่บนที่ราชพัสดุ มีพื้นที่และกรรมสิทธิ์ถือครองที่ดินจำนวน 27 ไร่ 2 งาน 50 ตารางวา เลขที่กรรมสิทธิ์ อต.190 นส.3ก เลขที่ 348 (ที่ราชพัสดุ) โดยที่ดินผืนนี้ได้รับบริจาคจากชาวบ้านในหมู่บ้านจำนวน 4 แปลง คือ ที่ดินของนายดอกไม้ นางละมูล  รุ่งเชตุ, นายเนียม นางบุญชอบ  ดอนคง, นายแหนง นางลูกอิน  ดอนคง และนายพยอม จินดาประทุม
โรงเรียนมีบริเวณพื้นที่ทั้งหมด 27 ไร่ 2 งาน 50 ตารางวา อาณาเขตส่วนใหญ่ใช้เป็นพื้นที่ในการจัดการศึกษาสำหรับนักเรียน แบ่งเป็น
การศึกษา
โรงเรียนบ้านหาดเสือเต้น มีนำเรียนจากหมู่บ้านใกล้เคียงเข้ามาศึกษาเล่าเรียน ทั้งจากหมู่ 4 บ้านคุ้งตะเภา หมู่ 5 บ้านหัวหาด หมู่7 บ้านบ่อพระ และหมู่ 9 บ้านหนองบัว (ตำบลผาจุก อำเภอเมือง จังหวัดอุตรดิตถ์) รวมจำนวนประชากรในเขตพื้นที่บริการทั้งชายหญิงประมาณ 1,700 คน จำนวนหลังคาเรือน 350 หลังคาเรือน
การจัดการศึกษา
การเปิดการเรียนการสอนในช่วงชั้นต่าง ๆ
ระดับก่อนเกณฑ์การศึกษา
โรงเรียนบ้านหาดเสือเต้น รับนักเรียนระดับก่อนเกณฑ์การศึกษาจากหมู่บ้านหาดเสือเต้นทั้ง 2 หมู่
ระดับประถมศึกษา
ระดับประถมศึกษา โรงเรียนบ้านหาดเสือเต้นรับนักเรียนในเขตพื้นที่บริการนักเรียนจำนวน 3 หมู่บ้าน คือ หมู่ 5 หมู่ 6 และหมู่ 8 บ้านหาดเสือเต้น ตำบลคุ้งตะเภา อำเภอเมือง จังหวัดอุตรดิตถ์
ระดับมัธยมศึกษาตอนต้น
ระดับมัธยมศึกษาตอนต้น โรงเรียนบ้านหาดเสือเต้นรับนักเรียนในเขตพื้นที่บริการนักเรียนจำนวน 3 หมู่บ้าน คือ หมู่ 5 หมู่ 6 และหมู่ 8 บ้านหาดเสือเต้น ตำบลคุ้งตะเภา อำเภอเมือง จังหวัดอุตรดิตถ์
การสำเร็จการศึกษา
ผู้เรียนสำเร็จการศึกษาระดับประถมศึกษาปีที่ 6 จะได้รับอนุมัติประกาศนียบัตรรับรองการสำเร็จการศึกษาระดับประถมศึกษา และผู้เรียนที่สำเร็จการศึกษาระดับมัธยมศึกษาปีที่ 3 จะได้ประกาศนียบัตรรับรองการสำเร็จการศึกษาระดับมัธยมศึกษาตอนต้น
โรงเรียนรางวัลพระราชทาน
โรงเรียนบ้านหาดเสือเต้น เป็นโรงเรียนระดับพื้นฐานในเขตชนบทหนึ่งในไม่กี่แห่งของโรงเรียนในจังหวัดอุตรดิตถ์ที่ได้รับรางวัลโรงเรียนพระราชทานในระดับประถมศึกษาถึง 2 สมัย โดยครั้งแรกได้รับพระราชทานรางวัลโรงเรียนพระราชทาน ประเภทโรงเรียนประถมศึกษาขนาดเล็ก ในปี พ.ศ. 2530 ครั้งที่สองได้รับพระราชทานรางวัล (ประภทเดียวกัน) ในปี พ.ศ. 2550
ปัจจุบันโรงเรียนบ้านหาดเสือเต้นจัดโต๊ะหมู่สำหรับประดิษฐานประกาศนียบัตรรางวัลโรงเรียนพระราชทานไว้ภายในห้องประชุมโรงเรียนบ้านหาดเสือเต้น และได้มีการจัดติดตั้งป้ายแสดงข้อความโรงเรียนรางวัลพระราชทานไว้บริเวณหน้าโรงเรียน (ประตูด้านทิศตะวันตก)
โรงเรียนคุณธรรมชั้นนำระดับดีมาก
โรงเรียนบ้านหาดเสือเต้น ได้เข้าร่วมโครงการโรงเรียนวิถีพุทธตามโครงการของกรมการศาสนา กระทรวงวัฒนธรรม ในปี พ.ศ. 2548 และมีการจัดกิจกรรมส่งเสริมคุณธรรมจริยธรรมด้านพระพุทธศาสนามาโดยตลอด รวมทั้งได้รับความร่วมมือจากคณะสงฆ์ตำบลคุ้งตะเภา นำพระสงฆ์เข้าสอนศีลธรรมในสถานศึกษา ซึ่งเป็นโครงการในดำริของพระสมุห์สมชาย จีรปุญฺโญ มาตั้งแต่ปี พ.ศ. 2542 ซึ่งมีนักเรียนสอบไล่ได้ธรรมศึกษาจำนวนมากในแต่ละปี ทำให้ในปี พ.ศ. 2550 โรงเรียนบ้านหาดเสือเต้น ได้รับเลือกให้เข้ารับการประเมินคุณภาพการเรียนการสอนและการจัดกิจกรรมการเรียนรู้ทางพระพุทธศาสนา จากส่วนธรรมนิเทศ มหาวิทยาลัยมหาจุฬาลงกรณราชวิทยาลัย โดยได้ผลการประเมินผ่านใน ระดับคุณภาพดีมาก (ระดับสูงสุด) ซึ่งเป็นหนึ่งในไม่กี่โรงเรียนในภาคเหนือตอนล่างที่ได้รับคัดเลือกให้เข้ารับการประเมินและสามารถผ่านการประเมินได้ในระดับดังกล่าว
ดูเพิ่มที่ เขตปกครองคณะสงฆ์ตำบลคุ้งตะเภา
การติดต่อโรงเรียน
สามารถติดต่อโรงเรียนหาดเสือเต้นได้โดยทางโทรศัพท์เลขหมาย 0 5540 7035
วอลเลย์บอลชายชิงแชมป์โลก รุ่นอายุไม่เกิน 19 ปี
วอลเลย์บอลชายชิงแชมป์โลก รุ่นอายุไม่เกิน 19 ปี (FIVB Volleyball Boys' U19 World Championship) หรือที่เรียกว่า วอลเลย์บอลยุวชนชายชิงแชมป์โลก (FIVB Volleyball Boys' Youth World Championship) ระหว่างปี ค.ศ. 2007 – ค.ศ. 2011 เป็นแข่งขันวอลเลย์บอลสำหรับทีมชาติอายุต่ำกว่า 19 ปี อยู่ภายใต้การกำกับของสหพันธ์วอลเลย์บอลระหว่างประเทศ (เอฟไอวีบี) ในครั้งแรกจัดขึ้นที่เมืองดูไบ, สหรัฐอาหรับเอมิเรตส์ในปี ค.ศ. 1989 และการแข่งขันได้จัดขึ้นทุกๆ 2 ปี
ทีมชาติบราซิล เป็นประเทศที่ประสบสำเร็จมากที่สุด โดยชนะเลิศ 6 สมัย และรองชนะเลิศ 1 สมัย ส่วนทีมชาติรัสเซีย ชนะเลิศทั้งหมด 3 สมัย และรองชนะเลิศ 2 สมัย
เวนเจินส์ (2002)
เวนเจินส์ (2002) (Vengeance (2002)) เป็นรายการเพย์-เพอร์-วิวมวยปล้ำอาชีพของดับเบิลยูดับเบิลยูอี ในปี 2002 ซึ่งจัดเป็นปีที่ 2 ในชื่อเวนเจินส์ สถานที่จัดคือ Joe Louis Arena ในเมืองดีทรอยต์, รัฐมิชิแกน เมื่อวันที่ 21 กรกฎาคม ค.ศ. 2002 ซึ่งจัดหลังจากศึกคิงออฟเดอะริง (2002)
สมาคมฟุตบอลหมู่เกาะนอร์เทิร์นมาเรียนา
สมาคมฟุตบอลหมู่เกาะนอร์เทิร์นมาเรียนา (Northern Mariana Islands Football Association) เป็นหน่วยงานที่กำกับดูแลฟุตบอลในหมู่เกาะนอร์เทิร์นมาเรียนา ก่อตั้งเมื่อปี พ.ศ. 2548 โดยอัยการสหรัฐ ปีเตอร์ โคลแมน เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลเอเชีย (เอเอฟซี) มีหน้ารับผิดชอบดูแลการแข่งขันฟุตบอลลีกในประเทศรวมถึงฟุตบอลทีมชาติหมู่เกาะนอร์เทิร์นมาเรียนา
พ.ศ. 302
พุทธศักราช 302 ใกล้เคียงกับ ก่อน คริสต์ศักราช 242
โรงเรียนสันติวิทยาสรรพ์
ประวัติ
โรงเรียนสันติวิทยาสรรพ์ ได้จัดตั้งขึ้นเมื่อวันที่ 9 มีนาคม 2522 ณ บริเวณที่ดินสาธารณประโยชน์บ้านพวยเด้ง ปัจจุบันมีเนื้อที่ทั้งหมด 216 ไร่ 40 ตารางวา โดยการจัดตั้งโรงเรียนเริ่มตั้งแต่ปี 2519 แต่พึ่งได้รับการจัดตั้งในปี 2522 โดยในปี พ.ศ. 2519 ชาวบ้านตำบลโนนปอแดง ตำบลท่าช้างคล้อง และตำบลโนนป่าซาง มีแนวคิดในการขอจัดโรงเรียนมัธยมศึกษาประจำตำบลให้ลูกหลานได้เรียนใกล้บ้าน แต่ยังไม่มีข้อยุติเกี่ยวกับที่จัดตั้ง ต่อมาในปี พ.ศ. 2521 สภาตำบลท่าช้างคล้องได้มีมติมอบที่ดินสาธารณประโยชน์บ้านพวยเด้ง ซึ่งเดิมเป็นที่เลี้ยงสัตว์ในโรงเรียน ประมาณ 150 ไร่ และชาวบ้านช่วยกันบริจาคทรัพย์ แรงงานปรับสถานที่และก่อสร้างอาคารชั่วคราว 1 หลัง เป็นอาคารไม้ชั้นเดียว หลังคามุงหลังกะสี ขนาด 2 ห้องเรียนหลังจากนั้นสภาตำบลท่าช้างคล้อง และตำบลโนนป่าซาง ได้ดำเนินการก่อตั้งเป็นโรงเรียนประจำตำบลท่าช้างคล้อง หลังจากนั้นในปี พ.ศ. 2522 กรมสามัญศึกษาได้อนุมัติให้โรงเรียนสันติวิทยาสรรพ์ ทำการเปิดสอนระดับชั้นมัธยาศึกษาปีที่ 1 ปีการศึกษา 2522 ตามประกาศกระทรวงศึกษาธิการ เรื่อง ตั้งโรงเรียนรัฐบาลประกาศ ณ วันที่ 9 มีนาคม 2522 และในปีนี้ นายประสิทธิ์ พจนธารี รักษาการในตำแหน่งครูใหญ่ ได้ขอรับบริจาคที่ดินเพิ่ม รวมเนื้อที่ทั้งหมด 216 ไร่ 40 ตารางวา
เนื่องจากกระทรวงมหาดไทยได้ประกาศตั้งกิ่งอำเภอผาขาวขึ้น โดยแยกการปกครองออกจากอำเภอภูกระดึง โรงเรียนสันติวิทยาสรรพ์ จึงตั้งขึ้นอยู่กับกิ่งอำเภอผาขาว ตั้งแต่วันที่ 15 กุมภาพันธ์ พ.ศ. 2531 และเปลี่ยนสภาพเป็นโรงเรียนประจำอำเภอ ต่อมากระทรวงมหาดไทย ได้ประกาศตั้งเป็นอำเภอผาขาวขึ้น ตั้งแต่วันที่ 4 พฤศจิกายน พ.ศ. 2536 ตามที่ตั้งโรงเรียนปัจจุบัน ตั้งแต่ปีการศึกษา 2537 เปิดสอนตั้งแต่ชั้นมัธยมศึกษาปีที่ 1 - 6
ในปี พ.ศ. 2546 รัฐบาลปฏิรูประบบการศึกษา ยุบกรมสามัญศึกษาและตั้งสำนักงานคณะกรรมการการศึกษาขั้นพื้นฐานขึ้น โรงเรียนสันติวิทยาสรรพ์ จึงสังกัดสำนักงานคณะกรรมการการศึกษาขั้นพื้นฐานเข้าร่วมโครงการโรงเรียนแกนนำจัดการเรียนร่วม ของสำนักงานเขตพื้นที่การศึกษาเลยเขต 2 สำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งแต่ปีการศึกษา 2551–ปัจจุบัน และในปี พ.ศ. 2552 โรงเรียนสันติวิทยาสรรพ์ผ่านการประเมินและรับรองเป็นโรงเรียนต้นแบบ 1 อำเภอ 1 โรงเรียนในฝัน ( โรงเรียนดีใกล้บ้าน ) รุ่นที่ 2 จากสำนักงานคณะกรรมการการศึกษาขั้นพื้นฐาน กระทรวงศึกษาธิการ เมื่อวันที่ 25 กันยายน พ.ศ. 2552 และในปีการศึกษา 2560 โรงเรียนสันติวิทยาสรรพ์ก็ได้รับการคัดเลือกและประเมิณให้เป็น ศูนย์การเรียนรู้ตามหลักปรัชญาของเศรษฐกิจพอเพียงด้านการศึกษาแห่งที่ 2 ของจังหวัดเลย
ณ ปัจจุบัน โรงเรียนสันติวิทยาสรรพ์ มีอาคารเรียน 3 อาคาร อาคารปฏิบัติการ 3 หลัง อาคารชั่วคราว 1 หลัง หอประชุมใหญ่ชั้นเดียว 1 หลัง มีนักเรียน 1,013 คน จัดเป็นโรงเรียนมัธยมศึกษาขนาดกลาง ปัจจุบันมีนายจักรพงศ์ แถลงกัณฑ์ เป็นผู้อำนวยการโรงเรียนสันติวิทยาสรรพ์
สถานที่ภายในโรงเรียน
โรงเรียนสันติวิทยาสรรพ์มีอาคารเรียน 3 หลัง อาคารปฏิบัติการ 3 หลัง อาคารชั่วคราว 1 หลัง หอประชุม 1 หลัง และสถานที่ต่างๆ ดังนี้
อะเล็กซานเดรีย
อะเล็กซานเดรีย (Alexandria, หรือ ) หรือในภาษาอาหรับเรียก อัลอิสกันดะรียะฮ์ (الإسكندرية; Ἀλεξάνδρεια) เป็นเมืองใหญ่อันดับสองในประเทศอียิปต์ รองจากกรุงไคโร มีประชากรประมาณ 5 ล้านคน เป็นศูนย์กลางเศรษฐกิจที่สำคัญทอดตัวยาวประมาณ 32 กม. (20 ไมล์) ตามแนวชายฝั่งทะเลเมดิเตอร์เรเนียนในส่วนกลางของภาคเหนือของประเทศ ระดับความสูงของพื้นที่ซึ่งตั้งอยู่บนสามเหลี่ยมปากแม่น้ำไนล์ ทำให้มีความเสี่ยงสูงต่อระดับน้ำทะเลที่เพิ่มสูงขึ้น อะเล็กซานเดรียเป็นศูนย์กลางอุตสาหกรรมที่สำคัญ เนื่องจากมีการต่อเชื่อมท่อแก๊สธรรมชาติและท่อส่งน้ำมันจากเมืองสุเอซ และเมืองนี้ยังเป็นแหล่งท่องเที่ยวที่สำคัญของประเทศอียิปต์ด้วย
ยุคโบราณ
อเล็กซานเดรียเป็นศูนย์กลางทางปัญญาและวัฒนธรรมของโลกโบราณในช่วงระยะเวลาหนึ่ง เมืองและพิพิธภัณฑ์ดึงดูดนักวิชาการที่ยิ่งใหญ่ที่สุดหลายคนทั้งชาวกรีก ชาวยิว และชาวซีเรีย ต่อมาภายหลังเมืองถูกชิงปล้นและสูญเสียความสำคัญลง
ในช่วงยุคต้นของคริสตจักร เมืองนี้เป็นศูนย์กลางของเขตอัครบิดรแห่งอะเล็กซานเดรีย ซึ่งเป็นหนึ่งในศูนย์กลางที่สำคัญของศาสนาคริสต์ยุคแรกในจักรวรรดิโรมันตะวันออก ในยุคสมัยใหม่คริสตจักรคอปติกออร์โธดอกซ์ และคริสตจักรกรีกออร์โธดอกซ์แห่งอะเล็กซานเดรียต่างก็อ้างสิทธิ์เป็นผู้สืบทอดเขตอำนาจการปกครองนี้
ทางตะวันออกของเมืองอะเล็กซานเดรีย ซึ่งตอนนี้คืออ่าวอะบุ กีร (Abu Qir; خليج أبو قير) ในสมัยโบราณเป็นที่ลุ่มและหมู่เกาะหลายแห่ง ในช่วงเริ่มต้นของศตวรรษที่ 7 ก่อนคริสตกาล มีเมืองท่าสำคัญคือ คาโนปอส (Canopus; Κάνωπος; คอปติก: Ⲡⲓⲕⲩⲁⲧ) และ เอราคลิออน (Heracleion; Ἡράκλειον; คอปติก: ⲧϩⲱⲛⲓ) ซึ่งพึ่งจะถูกค้นพบโดยนักโบราณคดีใต้น้ำเมื่อเร็ว ๆ นี้
ชุมชนของอียิปต์ที่ชื่อ ราคอติ Rhakotis มีอยู่ก่อนแล้วบนแนวชายฝั่งก่อนที่จะถูกเปลี่ยนชื่อเป็นอะเล็กซานเดรีย ในภาษาอียิปต์โบราณ rˁ-ḳṭy.t (คอปติก: ⲣⲁⲕⲟϯ (Bohairic), ⲣⲁⲕⲟⲧⲉ (Sahidic) ) นั้นแปลว่า "บริเวณที่ถูกสร้างขึ้น" ซึ่งชื่อนี้ถูกใช้ต่อเนื่องในส่วนของชาวอียิปต์ในเมืองอะเล็กซานเดรีย ไม่กี่เดือนหลังจากการก่อตั้งจักรพรรดิอเล็กซานเดอร์ได้ออกจากอียิปต์ และไม่เคยกลับมาที่เมืองอีก หลังจากนั้นอุปราช คลีโอเมเนส (Cleomenes of Naucratis; Kλεoμένης) ยังคงทำการขยายเมืองต่อไป หลังจากการต่อสู้กับผู้สืบทอดคนอื่นของจักรพรรดิอเล็กซานเดอร์ นายพล ทอเลมี (Ptolemy Lagides) หรือต่อมาคือทอเลมีที่ 1 โซเตอร์ (Πτολεμαῖος Σωτήρ) ประสบความสำเร็จในการเชิญพระศพของจักรพรรดิอเล็กซานเดอร์มาสู่เมืองอะเล็กซานเดรีย แม้ว่าในท้ายที่สุดพระศพจะหายไป หลังจากถูกนำออกจากสุสานฝังพระศพ
แม้ว่าคลีโอเมเนส จะรับผิดชอบดูแลการพัฒนาอย่างต่อเนื่องของเมืองอะเล็กซานเดรีย แต่โครงการสร้าง เอปตาสตาดิออน (Heptastadion, Ὲπταστάδιον) เขื่อนกันคลื่นและถนนในทะเลไปยังเกาะฟาโรส และส่วนเชื่อมโยงในเขตแผ่นดินดูเหมือนจะเป็นงานหลักของราชอาณาจักรทอเลมี การแทนที่การค้าที่เสื่อมโทรมลงของ ไทร์ Tyre (ฟินิเชีย: , ') เมืองท่าสำคัญของฟินิเชีย ทำให้เมืองกลายเป็นศูนย์กลางใหม่ของการค้าระหว่างยุโรป, อาหรับ และอินเดียในทิศตะวันออก ทำให้เมืองนี้ใช้เวลาเติบโตน้อยกว่าหนึ่งชั่วคนก็มีขนาดที่ใหญ่กว่านครคาร์เธจ (พิวนิก: , ') ในเวลาหนึ่งศตวรรษเมืองอะเล็กซานเดรียได้กลายเป็นเมืองที่ใหญ่ที่สุดในโลก และอีกหลายศตวรรษต่อจากนั้นก็มีขนาดเป็นที่สองรองเพียงแต่กรุงโรม เมืองนี้กลายเป็นเมืองหลักของกรีกในอียิปต์ ที่มีพลเมืองชาวกรีกมาจากหลากหลายภูมิหลัง
อะเล็กซานเดรียไม่เพียง แต่เป็นศูนย์กลางของอารยธรรมเฮลเลนิสต์เท่านั้น แต่ยังเป็นที่ตั้งของชุมชนชาวยิวที่ใหญ่ที่สุดในโลก คัมภีร์ฮิบรู (Tanakh; תנ"ך) ฉบับแปลภาษากรีกหรือคัมภีร์สารบบเซปตัวจินต์ (septuaginta; Ἑβδομήκοντα; ตัวย่อ: LXX, ) ได้สร้างขึ้นที่เมืองนี้ ในช่วงต้นฟาโรห์ในราชวงศ์ทอเลมีให้มีการจัดระบบและส่งเสริมการพัฒนาของพิพิธภัณฑ์ต่าง ๆ นำไปสู่การเป็นผู้นำของศูนย์การเรียนรู้อารยธรรมเฮลเลนิสต์ (ห้องสมุดแห่งอะเล็กซานเดรีย) ขณะเดียวกันก็มีความระมัดระวังในการรักษาเอกลักษณ์ความแตกต่าง ของประชากรสามเชื้อชาติที่มีจำนวนมากที่สุดคือ กรีก, ยิว และอียิปต์ด้วย เมื่อถึงยุคสมัยของจักรพรรดิเอากุสตุสกำแพงเมืองได้ล้อมรอบพื้นที่ 5.34 ตารางกิโลเมตร (2.64 salta) และมีประชากรทั้งหมดในสมัยโรมันประมาณ 300,000 คน
จากงานเขียนของไฟโลแห่งอะเล็กซานเดรีย (יְדִידְיָה הַכֹּהֵן‎) ในปีที่ 38 ของสากลศักราช ความโกลาหลปะทุขึ้นระหว่างพลเมืองชาวยิวและชาวกรีก ในระหว่างการมาเยือนเมืองอะเล็กซานเดรียของ"กษัตริย์แห่งชาวยิว" อกริปปาที่ 1 (Agrippa I หรือ <span lang="la" xml:lang="la" style="font-family: Cardo, 'Everson Mono', 'GNU Unifont', Junicode; font-size: 105%;" class="square-capitals">Herod Agrippa ; אגריפס) แห่งราชอาณาจักรเฮโรดแห่งยูเดีย โดยเป้าหมายหลักคือต้องการยกเลิกการส่งบรรณาการของรัฐยิวให้กับจักรพรรดิโรมัน การดูหมิ่นระหว่างชนสองเชื้อชาติและความรุนแรงถูกยกระดับขึ้นอย่างรวดเร็ว มีการทำลายธรรมศาลาแห่งอะเล็กซานเดรีย ซึ่งเป็นศาสนสถานในศาสนายูดาห์ ความรุนแรงถูกปราบปรามหลังจากจักรพรรดิกาลิกุลา (Caligula) เข้าแทรกแซงและเนรเทศผู้ปกครองชาวโรมันฟลัคคุส (Aulus Avilius Flaccus) ออกจากเมือง
ในปี ค.ศ. 115 ส่วนใหญ่ของเมืองอะเล็กซานเดรียถูกทำลายระหว่างสงครามคิตอส (Seditio Kitos หรือ <span lang="la" xml:lang="la" style="font-family: Cardo, 'Everson Mono', 'GNU Unifont', Junicode; font-size: 105%;" class="square-capitals">Tumultus Iudaicus ; מרד הגלויות) ซึ่งทำให้จักรพรรดิฮาดริอานุสและเดคริอันนุส (Decriannus) ซึ่งเป็นสถาปนิกของเขาได้มีโอกาสสร้างเมืองขึ้นมาใหม่ ในปี ค.ศ. 215 จักรพรรดิการากัลลา (Caracalla; กอล: Καρακάλλας) เดินทางมาเยือนเมืองและเพียงเพราะมีวรรณกรรมเชิงเหน็บแนมดูถูก พรรณาว่าประชาชนสามารถสั่งการเขาได้ จู่ ๆ จักรพรรดิก็สั่งให้กองทัพของเขาสังหารเยาวชนที่มีอายุพอจะจับอาวุธได้ทุกคน ในวันที่ 21 กรกฎาคม ค.ศ. 365 (เหตุการณ์แผ่นดินไหวใหญ่ครีต ค.ศ. 365) อะเล็กซานเดรียได้รับความเสียหายจากสึนามิ (Megacyma) มีการรำลึกเหตุการณ์ที่เกิดขึ้นเป็นประจำทุกปีในเวลาต่อมาในชื่อ "วันแห่งความหวาดกลัว"
นาขั้นบันไดบานาเว
นาขั้นบันไดที่บานาเว (Hagdan-hagdang Palayan ng Banawe) เป็นสถานที่ที่มีการปลูกข้าวแบบขั้นบันไดใกล้เมืองบานาเวบนเกาะลูซอน ประเทศฟิลิปปินส์ ได้รับการขึ้นทะเบียนร่วมกับนาขั้นบันไดในพื้นที่ใกล้เคียงเป็นแหล่งมรดกโลกโดยยูเนสโกใน พ.ศ. 2538 และมักได้รับการขนานนามว่าเป็น "สิ่งมหัศจรรย์ลำดับที่ 8 ของโลก"
นาขั้นบันไดเป็นภูมิทัศน์วัฒนธรรมโบราณที่สวยงาม เป็นตัวอย่างที่ดีของการทำการเกษตรแบบยั่งยืนด้วยเทคนิคดั้งเดิม ถูกสร้างขึ้นสำหรับการเพาะปลูกข้าวโดยชนเผ่าอีฟูเกาที่อพยพจากไต้หวันมาสู่ฟิลิปปินส์เมื่อกว่า 2,000 ปีมาแล้ว พวกเขาใช้เครื่องมือธรรมดาสกัดพื้นที่บนไหล่เขา และที่ลาดเชิงเขาและสร้างระบบชลประทานโดยปราศจากการใช้เครื่องจักรกล ปรับภูเขาทั้งลูกให้กลายเป็นแหล่งเพาะปลูกขนาดใหญ่ นาขั้นบันไดตั้งอยู่บนความสูงประมาณ 1,500 เมตร (ประมาณ 5,000 ฟุต) เหนือระดับน้ำทะเล และครอบคลุมพื้นที่ประมาณ 10,500 ตารางกิโลเมตร (ประมาณ 4,000 ตารางไมล์)
ชนพื้นเมืองเหล่านี้ยังคงดำเนินการเพาะปลูกด้วยความเชื่อและวัฒนธรรมดั้งเดิม ซึ่งเกี่ยวข้องกับวัฏจักรและฤดูกาลของการปลูก, การควบคุมศัตรูพืชและการเก็บเกี่ยวซึ่งจะเชื่อมโยงกับรอบดวงจันทร์และพิธีกรรมทางศาสนา
ถึงแม้ว่านาขั้นบันไดทีบานาเวจะมีชื่อเสียงมาก แต่ยังมีการทำนาขั้นบันไดในลักษณะนี้อีกหลายแห่งในประเทศฟิลิปปินส์ เช่น นาขั้นบันไดที่ Mayoyao, Hapao และ Kiangan ระบบชลประทานของนาขั้นบันไดเหล่านี้สามารถควบคุมปริมาณน้ำจากธรรมชาติได้อย่างมีประสิทธิภาพเพื่อประโยชน์สูงสุดสำหรับการเพาะปลูกข้าว
แหล่งข้อมูลอื่น
טרסות האורז בפיליפינים
ไอโซโทปเสถียร
เมื่อพิจารณาอนุกรมการสลายของธาตุกัมมันตรังสีจะพบว่ามีนิวเคลียสบางกลุ่ม ที่มีเลขอะตอมเท่ากัน แต่มีเลขมวลต่างกัน เช่น กลุ่มของยูเรเนียม ซึ่งประกอบด้วยยูเรเนียม -234 ยูเรเนียม -235 และยูเรเนียม -238 นิวเคลียสต่างๆ ในกลุ่มนี้มีเลขอะตอมเท่ากัน คือ 92 แต่มีเลขมวลต่างกัน นั่นคือ นิวเคลียสเหล่านี้มีจำนวนโปรตอนเท่ากัน แต่จำนวนนิวตรอนต่างกัน เราเรียกนิวเคลียสที่มีจำนวนโปรตอนเท่ากัน แต่มีจำนวนนิวตรอนต่างกันนี้ว่า เป็น ไอโซโทป (isotopes) ของธาตุเดียวกัน
เนื่องจากไอโซโทปของธาตุเดียวกันมีเลขอะตอมเท่ากันแต่เลขมวลต่างกัน จึงมีสมบัติทางเคมีเหมือนกัน แต่สมบัติทางกายภาพต่างกัน ดังนั้นการวิเคราะห์ไอโซโทปของธาตุชนิดหนึ่ง จึงไม่สามารถกระทำได้โดยอาศัยปฏิกิริยาเคมี แต่ด้วยเหตุที่ไอโซโทปเหล่านี้มีสมบัติทางกายภาพต่างกัน เช่น มีมวลต่างกัน การวิเคราะห์ไอโซโทปเหล่านี้ จึงทำได้โดยจำแนกมวล เพราะเหตุว่ามวลของไอโซโทปของธาตุชนิดเดียวกันจะแตกต่างกันน้อยมาก ดังนั้นการวิเคราะห์ ไอโซโทปจึงต้องใช้เครื่องมือ ที่วัดมวลได้ละเอียดมาก เครื่องมือประเภทนี้ได้แก่ แมสสเปกโทรมิเตอร์ (mass spectrometer)
Isotop Stabil isotop
พ.ศ. 303
พุทธศักราช 303 ใกล้เคียงกับ ก่อน ค.ศ. 241
พรรคแห่งชาติอินโดนีเซีย
พรรคแห่งชาติอินโดนีเซีย (Indonesian National Party; ภาษาอินโดนีเซีย: Partai Nasional Indonesia, PNI) เป็นพรรคการเมืองอินโดนีเซียก่อตั้งตั้งแต่ พ.ศ. 2470
ก่อนได้รับเอกราช
ในวันที่ 4 กรกฎาคม พ.ศ. 2470 ซูการ์โนและสมาชิกของชมรมนักศึกษาบันดุงได้จัดตั้งขบวนการเรียกว่าสมาคมแห่งชาติอินโดนีเซีย ในเดือนพฤษภาคม พ.ศ. 2471 ได้เปลี่ยนชื่อเป็นพรรคแห่งชาติอินโดนีเซีย องค์กรนี้มีแนวคิดที่จะเรียกร้องเอกราชทางเศรษฐกิจและการเมืองให้แก่หมู่เกาะอินโดนีเซีย โดยไม่ร่วมมือกับรัฐบาลอาณานิคมของดัตช์ เมื่อ พ.ศ. 2472 พรรคนี้มีสมาชิกราว 10,000 คน ทำให้พรรคเริ่มถูกปราบปราม ซูการ์โนเป็นหนึ่งในผู้นำพรรค 7 คนที่ถูกจับเมื่อเดือนธันวาคม พ.ศ. 2472 และถูกตัดสินจำคุกในเดือนกันยายน พ.ศ. 2473 ในที่สุดพรรคได้สลายตัวไปใน พ.ศ. 2474
หลังได้รับเอกราช
หลังจากการประกาศเอกราชของอินโดนีเซียในเดือนสิงหาคม พ.ศ. 2488 และได้จัดตั้งคณะกรรมการกลางแห่งชาติอินโดนีเซียเมื่อ 22 สิงหาคม พ.ศ. 2488 และได้จัดตั้งพรรคแห่งชาติอินโดนีเซียขึ้นอีก แต่ก็ในวันที่ 1 กันยายน ปีเดียวกัน
ต่อมาในเดือนมกราคม พ.ศ. 2489 ได้ฟื้นฟูพรรคแห่งชาติอินโดนีเซียขึ้นใหม่โดยไม่มีซูการ์โนเนื่องจากขณะนั้นเป็นประธานาธิบดีที่ต้องอยู่เหนือการเมือง พรรคนี้ได้รับการสนับสนุนมากและได้เสียงข้างมากในการเลือกตั้งในอินโดนีเซียเมื่อพ.ศ. 2498 พรรคนี้เน้นแยกศาสนาออกจากการเมืองและแนวคิดชาตินิยม
ฝ่ายซ้ายของพรรคถูกขับออกหลังรัฐประหาร พ.ศ. 2508 และเหตุการณ์ 30 กันยายนทำให้พรรคอ่อนแอลง ในสมัยของซูฮาร์โต พรรคเข้าร่วมการเลือกตั้งใน พ.ศ. 2514 แต่ได้คะแนนน้อยกว่า7% ใน พ.ศ. 2516 พรรคได้รวมเข้ากับพรรคแนวชาตินิยมอื่นๆและพรรคของชาวคริสต์ เนื่องจากมีคำสั่งจำกัดจำนวนพรรคการเมือง หลังจากประธานาธิบดีซูฮาร์โตลาออกใน พ.ศ. 2541 พรรคนี้ได้รับการฟื้นฟูขึ้นใหม่และเข้าร่วมในการเลือกตั้ง พ.ศ. 2542
โรงเรียนนานาชาติเดอะรีเจ้นท์
โรงเรียนนานาชาติเดอะรีเจ้นท์ (The Regent's School) เป็นโรงเรียนนานาชาติตั้งอยู่ที่กรุงเทพมหานครและพัทยา ก่อตั้งโดย ดร.วีระชัย เตชะวิจิตร์ เมื่อปี พ.ศ. 2539 ในปี พ.ศ. 2560 มีนักเรียนประมาณ 1,950 คน รวมโรงเรียนสองแห่งที่กรุงเทพและที่สาขาพัทยา จำนวนนักเรียนเป็นเด็กนักเรียนต่างชาติร้อยละ 50 และ 72 ตามลำดับและนักเรียนประจำ 90 ที่สาขากรุงเทพ และ 120 คนที่พัทยา สถิตินักเรียนในปัจจุบันมีทั้งหมด 50 สัญชาต
สถิติจำนวนนักเรียนและอาจารย์
ปัจจุบันโรงเรียนนานาชาติเดอะรีเจ้นท์ทั้ง 3 แห่ง คือพัทยา 1 และกรุงเทพฯอีก 2 มีนักเรียนมากกว่า 50 สัญชาติรวมประมาณ 1,600 คน ที่พัทยามีสัดส่วนของคนต่างชาติ 72% กรุงเทพฯ มีนักเรียนไทยกับต่างชาติสัดส่วนครึ่งต่อครึ่ง ทางโรงเรียนมีอาจารย์ผู้สอนมี Qualified Teacher Status (QTS)มาจากประเทศอังกฤษเกือบทั้งหมด
เครือข่าย
โรงเรียนนานาชาติเดอะรีเจ้นท์เป็นสมาชิกกลุ่ม FOBISSEA (Federa tion of British International Schools in South East Asia and East Asia), CIS (Council of International Schools) และ BSA (British Boarding School Association)
หลักสูตรการศึกษา
หลักสูตรของโรงเรียนนานาชาติเดอะรีเจ้นท์ถอดแบบมาจากหลักสูตรการเรียนการสอนของประเทศอังกฤษ (The English National Curriculum)
พ.ศ. 304
พุทธศักราช 304 ใกล้เคียงกับ ก่อน คริสต์ศักราช 240
มีเดียม
มีเดียม ริเริ่มโดย เกลนน์ กอร์ดิน คารอน และผลิตโดย Picturemaker Productions และ Grammnet Productions ร่วมกับสถานีโทรทัศน์ CBS ซีรีส์ออกอากาศทาง NBC ใน 5 ซีซันแรก ก่อนที่จะเปลี่ยนช่องออกอากาศเป็น CBS ซึ่งดูแลการผลิตของซีรีส์ตั้งแต่ซีซันที่ 6 เป็นต้นไป
CBS ประกาศกยกเลิกการผลิตซีรีส์หลังซีซันที่ 7 เมื่อวันที่ 21 ธันวาคม ค.ศ. 2010 ที่ผ่านมา
กุสทัฟ เคียร์ชฮ็อฟ
กุสทัฟ โรแบร์ท เคียร์ชฮ็อฟ (Gustav Robert Kirchhoff; 12 มีนาคม ค.ศ. 1824-17 ตุลาคม ค.ศ. 1887) เป็นนักฟิสิกส์ชาวเยอรมันผู้มีส่วนร่วมในการทำความเข้าใจพื้นฐานเกี่ยวกับวงจรไฟฟ้า สเปกโทรสโกปี และการแผ่รังสีของวัตถุดำจากวัตถุที่ได้รับความร้อน เขาเป็นผู้กำหนดคำว่า การแผ่รังสีของ "วัตถุดำ" เมื่อปี ค.ศ. 1862 และหลักการสองประการในทฤษฎีวงจรและการแผ่รังสีความร้อน เรียกชื่อว่า กฎของเคียร์ชฮ็อฟ ซึ่งตั้งชื่อตามนามสกุลของเขา รางวัลบุนเซิน-เคียร์ชฮ็อฟ ในสาขาสเปกโทรสโกปีตั้งชื่อตามเขาและเพื่อนร่วมงาน คือ โรแบร์ท บุนเซิน
แหล่งข้อมูลอื่น
18241887
วัดฟ่อนสร้อย
วัดฟ่อนสร้อย สันนิษฐานสร้างเมื่อ พ.ศ. 2031 ได้ย้ายมาจากวัดฟ้อนสร้อยที่เคยเป็นวัดร้างซึ่งอยู่ห่างไปทางทิศใต้เล็กน้อย วัดร้างนี้ไม่ปรากฏหลักฐานว่าสร้างขึ้นและร้างไปเมื่อใด แต่ปรากฏอยู่ในโคลงนิราศหริภุญไชย (แต่งราว พ.ศ. 2060) และปรากฏอยู่ในประชุมตำนานล้านนาไทยว่าในช่วง พ.ศ. 2105–2144 ชื่อของวัดฟ่อนสร้อยสันนิษฐานว่าอาจเป็นชื่อนายทหารในสมัยก่อนเดิมที่อาจเรียก หมื่นสร้อยหรือพันสร้อย แล้วเปลี่ยนเป็นฟ่อนสร้อย
อาคารและเสนาสนะที่สำคัญ ได้แก่ วิหารศิลปะล้านนาไม่ทราบปีที่สร้าง โครงสร้างส่วนบนเป็นไม้ ส่วนล่างก่ออิฐ ถือปูน หลังคาด้านหน้าซ้อนกัน 2 ชั้น ราวบันไดทอดสู่ตัววิหารเป็นปูนปั้นรูปพญานาค ประดับกระจกสี่หน้าเป็นลายปูนปั้นรูปก้านขดประดับด้วยช่อฟ้าในระกาและหางหงส์เป็นรูปพญานาค บานประตูเป็นรูปเทวดายืนลงรักปิดทอง วิหารมีภาพจิตรกรรมฝาผนังเรื่องราวพุทธประวัติ พระประธานเป็นพระพุทธรูปนั่งสมาธิปางมารร้าย เจดีย์ทรงปราสาทมีปูนปั้นรูปสิงห์ประดับที่ฐานและมีซุ้มประดิษฐานพระพุทธรูปที่ฐานเจดีย์ทั้ง 4 ด้าน หอไตรทรงล้านนาสองชั้น ชั้นล่างก่ออิฐถือปูน ชั้นบนเป็นเครื่องไม้ หน้าบันไดแกะสลักลวดลายถ้านขด หางหงส์ประดับด้วยนาคสะดุ้ง หลังคาซ้อนกันสองชั้นสองตับ มีแตรอยู่ตรงกลาง มีระเบียงรอบตัวหอไตร
พ.ศ. 305
พุทธศักราช 305 ใกล้เคียงกับ ก่อน คริสต์ศักราช 239
สหพันธ์ฟุตบอลอัฟกานิสถาน
สหพันธ์ฟุตบอลอัฟกานิสถาน (Persian: فدراسيون فوتبال افغانستان, Afghanistan Football Federation, หรือ A.F.F.) เป็นหน่วยงานที่กำกับดูแลฟุตบอลในประเทศอัฟกานิสถาน มีสำนักงานใหญ่ตั้งอยู่ที่คาบูล ก่อตั้งขึ้นเมื่อปี พ.ศ. 2465 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลเอเชีย (เอเอฟซี) มีหน้ารับผิดชอบดูแลการแข่งขันฟุตบอลลีกในประเทศรวมถึงฟุตบอลทีมชาติอัฟกานิสถาน
อำเภอศรีเชียงใหม่
ศรีเชียงใหม่  เป็นอำเภอหนึ่งของจังหวัดหนองคาย
ที่ตั้งและอาณาเขต
อำเภอศรีเชียงใหม่มีอาณาเขตติดต่อกับอำเภอข้างเคียง ดังนี้
การปกครองส่วนภูมิภาค
อำเภอศรีเชียงใหม่แบ่งเขตการปกครองย่อยออกเป็น 4 ตำบล 43 หมู่บ้าน ได้แก่
การปกครองส่วนท้องถิ่น
ท้องที่อำเภอศรีเชียงใหม่ประกอบด้วยองค์กรปกครองส่วนท้องถิ่น 5 แห่ง ได้แก่
ซาไวอี
ซาไวอี (Savaiʻi) เป็นเกาะที่ใหญ่ที่สุดและมีจุดสูงสุดของประเทศซามัวและกลุ่มเกาะซามัว และเป็นเกาะใหญ่สุดในโพลินีเซีย นอกเหนือจากฮาวายและนิวซีแลนด์ เกาะมีประชากร 43,142 คน (ค.ศ. 2006) ถือเป็น 24% ของประชากรทั้งประเทศ
พ.ศ. 306
พุทธศักราช 306 ใกล้เคียงกับ ก่อน คริสต์ศักราช 238
โดยไม่สูญเสียนัยทั่วไป
โดยไม่เสียนัยทั่วไป (Without loss of generality, WOLOG, WLOG, w.l.o.g) คือวลีที่พบเห็นได้ทั่วไปในสาขาคณิตศาสตร์ กล่าววลีนี้ก่อนข้อสมมติฐานในการพิสูจน์ เพื่อลดขอบเขตที่ต้องแสดงให้เห็นจริง หรือหมายความว่าการแสดงให้เห็นจริงในกรณีอื่น ๆ สามารถทำได้โดยง่ายจากการแสดงในกรณีนี้ หรือมีลักษณะเดียวกับการแสดงในกรณีนี้ จึงขอละการแสดงกรณีอื่น ๆ ไป แต่จะแสดงเฉพาะบางกรณีเท่านั้น
หลายครั้งสามารถใช้วลีนี้กับการพิสูจน์ปัญหาที่มีความสมมาตรได้ ตัวอย่างเช่น ในการพิสูจน์ P (x,y) (โดย P เกี่ยวข้องกับจำนวนจริง x และ y) ถ้าหากต้องการใช้วลี "โดยไม่สูญเสียคุณลักษณะทั่วไป" โดยสมมติให้ x\leq y จะมีความจำเป็นที่ P ต้องมีความสมมาตรของ x และ y กล่าวคือ P (x,y) มีความหมายเดียวกับ P (y,x) จึงจะทำให้ไม่สูญเสียคุณลักษณะทั่วไป ในการสมมติว่า x\leq y เพราะการพิสูจน์ภายใต้การสมมตินี้เพียงพอที่จะสรุปในการณีอื่น (y\leq x) ได้โดยการเปลี่ยน x กับ y (นั่นคือ P (y,x) แต่เนื่องจากมีความสมมูลกับ P (x,y) จึงไม่ต้องพิสูจน์ให้เห็นอีกครั้ง)
ตัวอย่าง
พิจารณาทฤษฎีบทต่อไปนี้ (ซึ่งมาจากหลักรังนกพิราบ)
รับประกันได้เลยว่าถ้ามีวัตถุสามชิ้นโดยแต่ละชิ้นทาด้วยสีแดงไม่ก็สีฟ้า จะต้องมีซักคู่ที่ถูกทาด้วยสีเดียวกัน
บทพิสูจน์ :
โดยไม่สูญเสียคุณลักษณะทั่วไป ให้วัตถุชิ้นแรกถูกทาด้วยสีแดง ถ้าหากมีวัตถุอีกชิ้นหนึ่งถูกทาด้วยสีแดงก็จบพิสูจน์ แต่ถ้าไม่ใช่แล้วสองชิ้นที่เหลือก็ต้องถูกทาด้วยสีฟ้าซึ่งก็จบการพิสูจน์
การเขียนอย่างนี้สมเหตุสมผลเพราะว่าการเปลี่ยนสีชิ้นแรกไปเป็นสีฟ้าก็ยังใช้ลักษณะการให้เหตุผลดังเดิม จึงสามารถพิสูจน์ภายใต้การสมมติว่าวัตถุชิ้นแรกเป็นสีแดง โดยไม่สูญเสียคุณลักษณะทั่วไป
วาราส ซามูเอเลียน
ชีวิตและผลงาน
ด้วยเชื้อสายชาวอาร์มีเนีย วาราส ซามูเอเลียน เกิดที่เยเรวาน อาร์มีเนีย พ่อแม่ของเขาเป็นผู้รอดชีวิตจากการฆ่าล้างเผ่าพันธุ์ชาวอาร์มีเนีย
บรรยากาศของโลก
บรรยากาศของโลก คือ อากาศที่ห่อหุ้มโลกอยู่โดยรอบ โดยมีขอบเขตนับจากระดับน้ำทะเลขึ้นไปประมาณ 1,000 กิโลเมตร ที่บริเวณใกล้ระดับน้ำทะเลอากาศจะมีความหนาแน่นมากและความหนาแน่นของอากาศจะลดลงเมื่อสูงขึ้นไปจากระดับน้ำทะเล
วาราส ซามูเอเลียน
ชีวิตและผลงาน
ครั้นแล้ว ซามูเอเลียนก็ตั้งรกรากอยู่ในประเทศฝรั่งเศส โดยช่วงเวลาของเขาในกรุงปารีส ซามูเอเลียนได้ศึกษากับจิตรกรชื่อดังอย่างอูตง ฟรีส, อ็องเดร โลท และแฟร์น็อง เลเฌ ครั้นในช่วงสงครามโลกครั้งที่สอง เขาตกเป็นเชลยศึกเยอรมัน
แล้วในที่สุด ซามูเอเลียนก็ได้ตั้งรกรากอยู่ในรัฐแคลิฟอร์เนียในปี ค.ศ. 1946 เมื่อเดินทางมาถึงรัฐแคลิฟอร์เนีย เขาก็ได้ย้ายไปเบอร์ลิงเกมเพื่อมาใกล้ชิดกับพี่ชายของเขา ในช่วงเวลาชีวิตนี้ เขาได้เริ่มวาดภาพ ครั้นแล้ว เขาหันเหจากงานอดิเรกภาพวาด เข้าสู่ธุรกิจด้วยการเป็นช่างทาสีเครื่องหมาย เนื่องจากความสำเร็จของเขาในฐานะช่างทาสีเครื่องหมาย เขาก็ย้ายไปที่เบลมอนต์ รัฐแคลิฟอร์เนีย แล้วเขาก็ได้พบกับแอนน์ผู้เป็นภรรยาที่นั่น
บรรยากาศของโลก
องค์ประกอบ
บรรยากาศของโลกมีองค์ประกอบที่สำคัญ 3 ส่วน ดังนี้
วาราส ซามูเอเลียน
ชีวิตและผลงาน
วาราส ซามูเอเลียน ได้รับการประเมินในอาชีพของเขาว่า เป็นผู้สร้างผลงานศิลปะนับพันรายการ รวมทั้งอนุสาวรีย์รูปปั้นวีรบุรุษชาวอาร์มีเนียในตำนานพื้นบ้านอย่างเดวิดแห่งซัสซูน ที่ด้านหน้าของตึกศาลเขตเฟรสโน เขายังมีชื่อเสียงสำหรับรูปปั้นครึ่งตัวทองสัมฤทธ์ของวิลเลียม ซาโรยาน ที่ทางเข้าของศูนย์การประชุมเฟรสโน
วาราส ซามูเอเลียน ยังเป็นผู้เขียนหนังสือหลายเล่ม รวมถึงความสัมพันธ์กับวิลเลียม ซาโรยาน ที่ให้ชื่อว่าวิลลีแอนด์มี (Willie and Me)
บรรยากาศของโลก
การแบ่งชั้นบรรยากาศ
บรรยากาศไม่ได้แบ่งเป็นชั้นที่มองเห็นได้ แต่จากการศึกษาของนักวิทยาศาสตร์สามารถแบ่งชั้นบรรยากาศได้เป็น 5 ชั้น ดังนี้
1. โทรโพสเฟียร์ (troposphere) เป็นชั้นบรรยากาศที่อยู่สูงจากพื้นดินขึ้นไปประมาณ 0-10 กม. อุณหภูมิจะค่อยๆลดลงตามระดับความสูง และเป็นชั้นที่เกี่ยวข้องกับสภาพอากาศด้วย มีปรากฏการณ์ที่สำคัญ คือ ลม เมฆ พายุ หิมะ
วาราส ซามูเอเลียน
ชีวิตและผลงาน
เขาเสียชีวิตเมื่อวันที่ 7 พฤศจิกายน ค.ศ. 1995 สิริอายุได้ 78 ปี
บรรยากาศของโลก
การแบ่งชั้นบรรยากาศ
2. สตราโทสเฟียร์ (stratosphere) เป็นชั้นที่มีเสถียรภาพที่สุด มีความสูงตั้งแต่ 10-50 กม. อุณหภูมิในระดับล่างของชั้นนี้จะคงที่จนถึงระดับความสูง 20 กม. จากนั้นอุณหภูมิจะค่อย ๆ สูงขึ้น ชั้นนี้เป็นชั้นที่เครื่องบินจะบินเพราะไม่มีความแปรปรวนของสภาพอากาศและเครื่องบินทั้งหมดที่บินในชั้นจะนี้จะเป็นเครื่องบินไอพ่น บรรยากาศมีก๊าซโอโซนอยู่มากซึ่งจะช่วยสกัดแสงอัลตร้าไวโอเรต (UV) จาก ดวงอาทิตย์ไม่ให้มาถึงพื้นโลกมากเกินไป
3. มีโซสเฟียร์ (mesosphere) เป็นช่วงบรรยากาศที่อยู่สูงจากพื้นดินในช่วง 50-80 กม.อุณหภูมิลดลงตามระดับความสูง อาจรวมเรียกบรรยากาศชั้นโทรโพสเฟียร์ สตราโทสเฟียร์ และมีโซสเฟียร์ว่า โฮโมสเฟียร์
วาราส ซามูเอเลียน
สิ่งสืบทอด
ในปี ค.ศ. 1965 วิลเลียม ซาโรยาน ได้เขียนนวนิยายขนาดสั้นที่อุทิศให้แก่วาราส ซามูเอเลียน โดยใช้ชื่อฮูอีสวาลาส ? (Who is Varaz?)
ในวันที่ 1 กันยายน ค.ศ. 2010 ศูนย์วัฒนธรรมวาราส ซามูเอเลียน ได้รับการสร้างขึ้นในหมู่บ้านอาร์ติกของจังหวัดชีรัค ในประเทศอาร์มีเนีย เพื่อเป็นเกียรติแก่เขา อาคารนี้มีเนื้อที่ 6,000 ตารางฟุต และทำหน้าที่เป็นศูนย์ทรัพยากรวัฒนธรรมสำหรับหมู่บ้าน
บรรยากาศของโลก
อ้างอิง
Homoszféra
ภูริช สุขุมาลจันทร์
ภูริช สุขุมาลจันทร์ หรือเป็นที่รู้จักในชื่อ ใหญ่ โมโนโทน เกิดเมื่อวันที่ 17 ตุลาคม พ.ศ. 2523 เป็นนักร้อง สมาชิกวงโมโนโทน มีผลงานอัลบั้มเดี่ยว มีเพลงที่เป็นที่รู้จักคือเพลง "เพลงรักเพลงหนึ่ง" จบการศึกษาระดับปริญญาตรีสาขานฤมิตรศิลป์ คณะศิลปกรรม จุฬาลงกรณ์มหาวิทยาลัย และปริญญาโท จากอิตาลี
วัดศรีธาตุประมัญชา
วัดศรีธาตุประมัญชา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลจำปี อำเภอศรีธาตุ จังหวัดอุดรธานี
วัดศรีธาตุประมัญชาตั้งวัดเมื่อ พ.ศ. 2370 ได้รับพระราชทานวิสุงคามสีมาเมื่อ พ.ศ. 2430 ได้กลายเป็นวัดร้าง ต่อมา พ.ศ. 2458 ราษฎรจากบ้านพันลำได้อพยพมาตั้งถิ่นฐานและหักร้างถางพงได้พบเนินดินร้างซึ่งมีพระธาตุและมีเสมาหินสลักเป็นรูปดอกบัวปักเรียงรายอยู่โดยรอบ บนใบเสมายังมีอักษรโบราณจารึกไว้ 2 แถว (สูญหาย) ต่อมา พ.ศ. 2462 มีพระภิกษุจากบ้านท่าคันโทได้ธุดงค์มาพบวัดร้างนี้จึงได้อยู่จำพรรษา ภายหลังชาวบ้านจึงช่วยกันบูรณะปฏิสังขรณ์และสร้างวัดขึ้นใหม่ ได้สร้างสิมหลังแรกขึ้นเมื่อ พ.ศ. 2464 สร้างศาลาการเปรียญหลายหลัง รวมทั้งสะพานเชื่อมระหว่างวัดกับหมู่บ้าน เนื่องจากมีสระน้ำขนาดใหญ่ เช่น กุดยางทางทิศตะวันออก สระบัวใหญ่ทางทิศตะวันตก ต่อมา พ.ศ. 2539 สำนักงานโบราณคดีและพิพิธภัณฑสถานแห่งชาติ ที่ 7 ขอนแก่น ดำเนินการขุดแต่งและบูรณะ
พระธาตุเจดีย์ก่อด้วยอิฐสอดินรูปทรงสี่เหลี่ยมตั้งบนฐานกว้างยาวด้านละ 6 เมตร ฐานล่างเป็นฐานกึ่งฐานบัว ซ้อนลดหลั่นกันขึ้นไป ถัดจากฐานบัวขึ้นไปเป็นองค์ระฆัง ลักษณะศิลปะล้านช้าง สันนิษฐานว่ารูปแบบที่สมบูรณ์ของพระธาตุน่าจะคล้ายคลึงกับพระธาตุอิงฮัง ในประเทศลาว ซึ่งมีส่วนเรือนธาตุเป็นรูปทรงสี่เหลี่ยมจัตุรัส โดยมีเรือนธาตุ 3 ชั้นซ้อนลดหลั่นกัน ส่วนยอดเป็นรูปดอกบัวตูม
สิมอีสาน รูปทรงสี่เหลี่ยมผืนผ้าก่ออิฐถือปูนกว้าง 8 เมตร ยาว 12 เมตร สูง 3 เมตร มีผนังกั้น 4 ด้าน หลังคาชั้นเดียวเจาะประตู 3 ช่อง ผนังด้านหลังพระประธานปิดทึบ มีพระพุทธรูปไม้ และพระพุทธรูปหินทรายวางไว้รอบแท่นพระประธาน
พ.ศ. 307
พุทธศักราช 307 ใกล้เคียงกับ ก่อน คริสต์ศักราช 237
อรุณี ชำนาญยา
อรุณี ชำนาญยา (ชื่อเล่น : หน่อง) นักการเมืองสตรีชาวไทย เป็นอดีตสมาชิกสภาผู้แทนราษฎรจังหวัดพะเยา ติดต่อกัน 4 สมัย
ประวัติ
อรุณี ชำนาญยา เป็นบุตรของนายบุญธรรม และนางบัวแก้ว ชำนาญยา ซึ่งเป็นเกษตรกรใน จ.พะเยา จบการศึกษาปริญญาตรี สาขาเทคโนโลยีและอุตสาหกรรมอาหาร มหาวิทยาลัยแม่โจ้ เข้าสู่การเมืองครั้งแรกเมื่อปี พ.ศ. 2544 ได้รับเลือกให้เป็น ส.ส.พรรคไทยรักไทย จ.พะเยา เขตเลือกตั้งที่ 1 อรุณีเป็นหนึ่งสมาชิกในสังกัดกลุ่มวังบัวบาน
เป็นแกนนำในการล่ารายชื่อ ส.ส.145 คนจาก 6 พรรคร่วมรัฐบาล เพื่อยื่นถอดถอนนางสาวรสนา โตสิตระกูล สมาชิกวุฒิสภา (ส.ว.) โดยให้เหตุผลว่ามีพฤติการณ์ส่อไปในทางทุจริตต่อหน้าที่ จากกรณีนำผู้ติดตามเข้าไปในห้องประชุมรัฐสภาระหว่างการแถลงนโยบายรัฐบาล วันที่ 7 ตุลาคม พ.ศ. 2551 และได้เข้าร่วมชุมนุมที่ราชมังคลากีฬาสถานในงานแดงทั้งแผ่นดินสัญจร
เป็นผู้ประสานงานร่วมกับนายวิสุทธิ์ ไชยณรุณ เป็นแกนนำพาขบวนชาวบ้านเคลื่อนพลเข้ากรุงเทพฯ เพื่อต่อต้านการชุนนุมของพันธมิตรประชาชนเพื่อประชาธิปไตยที่นำโดยพลตรีจำลอง ศรีเมือง และนายสนธิ ลิ้มทองกุล เมื่อปี พ.ศ. 2549 ก่อนการรัฐประหารในประเทศไทย พ.ศ. 2549 นอกจากนี้ ในช่วงการลงประชามติร่างรัฐธรรมนูญ นางสาวอรุณี ชำนาญยา ยังเป็นหนึ่งในบรรดานักการเมืองพรรคไทยรักไทย ที่รณรงค์ไม่รับร่างรัฐธรรมนูญฉบับ พ.ศ. 2550 ในพื้นที่ จ.พะเยา เนื่องจากไม่ได้มาจากแนวทางประชาธิปไตยและมีเนื้อหาสาระที่เป็นคุณกับระบอบเผด็จการ
อรุณี ชำนาญยา เคยนำตัว มินตรา โสรส ผู้ที่เคยถูก กวีไกร โชคพัฒนเกษมสุข ทำร้ายร่างกาย โดยใช้กำลังกระชากศีรษะ ในเหตุการณ์วันที่ 13 เม.ย.2552 ในเหตุการณ์ความไม่สงบทางการเมืองในประเทศไทย เมษายน พ.ศ. 2552 หรือที่รู้จักกันในชื่อว่า เหตุการณ์สงกรานต์เลือด มาแถลงข่าวที่ห้องแถลงข่าว หลังการปราศัยที่รัฐสภา โดย พ.ท.เกรียงศักดิ์ นันทโพธิ์เดช ได้ฟ้องหมิ่นประมาทอรุณี ชำนาญยา และ สมคิด บางไธสงจากการปราศัยและแถลงข่าวในครั้งนี้
ศูนย์อำนวยการแก้ไขสถานการณ์ฉุกเฉินได้มีคำสั่งอายัดทรัพย์ อรุณี ชำนาญยา ในเหตุการณ์การชุมนุมของแนวร่วมประชาธิปไตยต่อต้านเผด็จการแห่งชาติ พ.ศ. 2553 เนื่องจากเป็นแกนนำแนวร่วมประชาธิปไตยต่อต้านเผด็จการแห่งชาติ จังหวัดพะเยา
อรุณี ชำนาญยา ได้รับแต่งตั้งเป็นประธานคณะกรรมาธิการกิจการเด็ก เยาวชน สตรี ผู้สูงอายุและผู้พิการ สภาผู้แทนราษฎร ในปี พ.ศ. 2554
อรุณีลงสมัครรับเลือกตั้งในพื้นที่จังหวัดพะเยาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 สังกัดพรรคเพื่อไทย แต่ไม่ได้รับเลือกตั้ง
สมาชิกสภาผู้แทนราษฎร
อรุณี ชำนาญยา ได้รับการเลือกตั้งเป็นสมาชิกสภาผู้แทนราษฎร จังหวัดพะเยา มาแล้ว 4 สมัย คือ
ปลาหมอไตรมาคู
ปลาหมอไตรมาคู หรือ ปลาหมอตาแดง (Three-spot cichlid, Trimac cichild; ) ปลาน้ำจืดชนิดหนึ่ง ในวงศ์ปลาหมอสี (Cichlidae)
ปลาหมอไตรมาคู เป็นปลาหมอสีชนิดหนึ่งที่เมื่อโตเต็มที่แล้วมีขนาดใหญ่ ถือเป็นต้นสายพันธุ์ของปลาหมอฟลาวเวอร์ฮอร์น ซึ่งเป็นปลาหมอลูกผสมหรือครอสบรีดในปัจจุบัน และถือเป็นปลาหมอสีชนิดที่มีลักษณะใกล้เคียงกับปลาหมอฟลาวเวอร์ฮอร์นมากที่สุด
มีขนาดโตเต็มที่ประมาณ 35 เซนติเมตร ปลาตัวเมียจะมีครีบกระโดงหลังเป็นจุดสีดำ 2 จุด ขณะที่ปลาตัวผู้จะไม่มีจุดดังกล่าว เข้าสู่วัยเจริญพันธุ์เมื่ออายุได้ 6 เดือน โดยปลาจะวางไข่ติดไว้กับพื้นหรือวัสดุต่าง ๆ ใต้น้ำ ซึ่งการวางไข่แต่ละครั้งจะออกโดยเฉลี่ยครั้งละ 1,000 ฟอง มากน้อยขึ้นอยู่กับความสมบูรณ์ของตัวแม่ปลา ซึ่งสัมพันธ์กับอายุและสุขภาพ
บัวหิมะ
บัวหิมะ (Snow lotus) เป็นชื่อสามัญของพืชในสกุล Saussurea อยู่ในวงศ์ Compositae เป็นพืชที่ขึ้นในที่สูง มีหิมะปกคลุม ในเอเชียกลาง และจีนเช่น ในทิเบต มณฑลยูนนาน เสฉวน ซินเจียงอุยกูร์ ในทางยาจีน มีฤทธิ์เป็นยาเย็น แก้ข้ออักเสบ แก้ไข้ บำรุงหัวใจ
สหพันธ์ฟุตบอลซีเรีย
สหพันธ์ฟุตบอลซีเรีย (الاتحاد العربي السوري لكرة القدم, Syrian Football Federation) เป็นหน่วยงานที่กำกับดูแลฟุตบอลในประเทศซีเรีย มีสำนักงานใหญ่ตั้งอยู่ที่ดามัสกัส ก่อตั้งขึ้นเมื่อปี พ.ศ. 2479 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลเอเชีย (เอเอฟซี) มีหน้ารับผิดชอบดูแลการแข่งขันฟุตบอลลีกในประเทศรวมถึงฟุตบอลทีมชาติซีเรีย
พระเจ้ารอแบร์ที่ 1 แห่งฝรั่งเศส
พระเจ้าโรแบร์ที่ 1 แห่งฝรั่งเศส (Robert I de France) (15 สิงหาคม 866 - 15 มิถุนายน 923) ทรงเป็นพระมหากษัตริย์แห่งชนแฟรงค์ตะวันตก พระองค์เป็นพระมหากษัตริย์พระองค์ที่ 11 ในราชวงศ์กาโรแล็งเชียง นอกจากนี้พระองค์ยังทรงพระอิสริยยศเป็นเคานต์แห่งพอยตีร์ส มาร์ควิสแห่งเนอุสเตรียและออร์ลีนส์ และเคาน์ต์แห่งปารีส
พระเจ้าโรแบร์ที่ 1 เป็นพระโอรสในโรเบิร์ตผู้แข็งแกร่งกับอเดลาอิเดแห่งตัวร์ พระองค์เป็นพระอนุชาในโอโด เคานต์แห่งปารีส หลังจากที่โอโดพระเชษฐาของพระองค์สิ้นพระชนม์พระองค์ก็ไม่ได้เรียกร้องสิทธิที่จะปกครองฝรั่งเศส พระองค์ทรงปล่อยให้พระเจ้าชาร์ลส์ที่ 3ปกครองฝรั่งเศส ในขณะเดียวกันพระองค์เองก็ทรงปกครองราชอาณาจักรแฟรงก์ทางเหนือ
ประวัติ
รอแบต์ประสูติในปี ค.ศ. 866 พระองค์เป็นบุตรชายที่เกิดหลังการเสียชีวิตของบิดา รอแบต์ผู้แข็งแกร่ง เคานต์แห่งอ็องฌู และเป็นพระอนุชาของพระเจ้าโอโดที่ได้รับเลือกให้เป็นกษัตริย์ของอาณาจักรแฟรงก์ตะวันตกในปี ค.ศ. 888 ซึ่งอาณาจักรแฟรงก์ตะวันตกจะวิวัฒนาการกลายเป็นราชอาณาจักรฝรั่งเศส และภายใต้การปกครองของพระเจ้าโอโด ปารีสถูกกำหนดให้เป็นเมืองหลวง พระเจ้ารอแบต์และพระเจ้าโอโดเป็นกษัตริย์ที่มาจากราชวงศ์รอแบเตียง
ในปี ค.ศ. 885 รอแบต์เข้าร่วมป้องกันปารีสในตอนที่ชาวไวกิงปิดล้อมโจมตีเมืองปารีส พระเจ้าโอโดได้แต่งตั้งให้พระองค์เป็นผู้ปกครองเคานตีต่างๆ เช่น เคานตีปารีส และเป็นพระอธิการผู้ดูแลผลประโยชน์ของวิหารหลายแห่ง รอแบต์ยังดำรงตำแหน่งเป็นดยุคของชาวแฟรงก์ ตำแหน่งสูงสุดในทางทหาร
เมื่อพระเชษฐาสิ้นพระชนม์ในปี ค.ศ. 898 พระองค์ไม่ได้อ้างสิทธิ์ในราชบัลลังก์ของอาณาจักรแฟรงก์ตะวันตก กลับกันทรงยอมรับอำนาจสูงสุดของกษัตริย์ราชวงศ์การอแล็งแฌียง พระเจ้าชาร์ลส์ผู้เรียบง่าย ต่อมาพระเจ้าชาร์ลส์ทรงรับรองตำแหน่งและการครอบครองของรอแบต์ หลังจากที่รอแบต์คุ้มกันอาณาจักรแฟรงก์ตอนเหนือจากการโจมตีของชาวไวกิงได้อย่างต่อเนื่อง รอแบต์ปราบกองกำลังกลุ่มใหญ่ของไวกิงในหุบเขาแม่น้ำลัวร์ได้ในปี ค.ศ. 921 หลังการพ่ายแพ้ผู้รุกรานได้เปลี่ยนมานับถือศาสนาคริสต์และตั้งถิ่นฐานอยู่ใกล้กับน็องต์ส์
ครองราชย์เป็นกษัตริย์
สันติภาพระหว่างพระเจ้าชาร์ลส์ผู้เรียบง่ายกับข้าราชบริพารผู้ทรงอำนาจของพระองค์แตกหักในปี ค.ศ. 921 เมื่อความโปรดปรานของชาร์ลส์ที่มีต่อฮากาโนจุดชนวนให้เกิดการก่อกบฏ ด้วยการสนับสนุนของกลุ่มนักบวชและกลุ่มขุนนางชาวแฟรงก์ผู้ทรงอำนาจ รอแบต์หยิบอาวุธขึ้นมาขับไล่ชาร์ลส์ไปลอร์แรนและสวมมงกุฎให้ตนเองเป็นกษัตริย์ของชาวแฟรงก์ที่แร็งส์ในวันที่ 29 มิถุนายน ค.ศ. 922
ในปี ค.ศ. 911 การปกครองของรอแบต์ถูกท้าทายโดยผู้นำชาวไวกิง รอลโล ที่ตั้งถิ่นฐานอยู่ในดัชชีนอร์ม็องดีตามที่พระเจ้าชาร์ลส์ผู้เรียบง่ายได้เคยอนุญาต ในช่วงรัชสมัยของรอแบต์ รอลโลยังคงภักดีต่อชาร์ลส์ที่พยายามแย่งชิงบัลลังก์กลับคืนมา พระองค์รวบรวมกองทัพ เดินทัพมาต่อสู้กับรอแบต์จนรอแบต์ถูกสังหารในวันที่ 15 มิถุนายน ค.ศ. 923 ที่สมรภูมิซวยส์ซงส์ ทว่ากองทัพของรอแบต์ชนะศึกและชาร์ลส์ถูกจับกุมตัวได้ ชาร์ลส์ถูกคุมขังจนกระทั่งสิ้นพระชนม์ในปี ค.ศ. 929 บุตรเขยของรอแบต์ รุดอล์ฟ ดยุคแห่งเบอร์กันดี สืบทอดตำแหน่งต่อเป็นกษัตริย์ในชื่อพระเจ้าราอูล
ครอบครัว
รอแบต์แต่งงานครั้งที่สองในปี ค.ศ. 890 กับเบียทริซแห่งแวร์ม็องดัวส์ บุตรสาวของแอแบต์ที่ 1 แห่งแวร์ม็องดัวส์ ทั้งคู่มีพระโอรสธิดาด้วยกัน คือ
ต้มยำกุ้ง (ภาพยนตร์)
ต้มยำกุ้ง (Tom-Yum-Goong) เป็นภาพยนตร์ศิลปะการต่อสู้ ที่นำแสดงโดย ทัชชกร ยีรัมย์ หรือ จา พนม ผลงานการกำกับโดย ปรัชญา ปิ่นแก้ว ออกฉายในวันที่ 11 สิงหาคม ปี พ.ศ. 2548 ในประเทศไทย ภาพยนตร์ทำรายได้ในประเทศไทย 183.35 ล้านบาท